 निर्मम हत्तेआएं दिएं घटनाएं सने रिआसती च आतंकवाद तदुं तक्कर नेईं मुक्की सकदा जदूं तक्कर वर्दी च बंदूकधारी गेड़े लांदे रौहङन ते नेयांऽ प्रनाली शर्मनाक ढंगै दी नपुंसकता कन्नै प्रभावत रौहग।  संवैधानिक प्रनाली दे तैहत इक कार्यकारी संस्थानीय तरीकाकार गै समस्या दा हल्ल ऐ।  एह् नां लेई इक अदारा ऐ जेहदे च अदालत, मानवाधिकार आयोग ते होर केईं चाल्ली दिआं संस्था शामल न ब उंदे होने कन्नै कोई बी मेद नजरी नेईं आया ऐ।  त्रौं दहाकें परैंत सत्ता च बदलाव आया ऐ ब नोहाड़े कन्नै कोई खास फर्क नेईं पेआ।  जम्मू-श्रीनगर ते नमीं दिल्ली दे गेड़े लांदे रक्षामंत्री गी बैठकां करदे टीवी उप्पर अब्दुल्ला कन्नै मुलाकात करिऐ उनेंगी उंदे वादें दे बारे च चेत्ता करोआने दा जत्तन कीत्ता ब अपने थमां पैह्ल्ले आहले मुक्खमंत्रिएं सने अपने बापू फारूक उंदे साहीं उनें बी अपने पराने वादें गी गै दोहराई दित्ता।  गौरतलब ऐ जे पथरीबल ते चित्तीसिहपोरा च होई दिएं फर्जी मुठभेड़े परैंत उस बेल्ले दे मुक्खमंत्री डा.फारूक अब्दुल्ला नै बी इसै चाल्ली जांच दे आश्वासन दित्ते हे।  नमीं दिल्ली नै हाल च गै होई दिएं घटनाएं दे बारे च कारवाई सरबंधी उमर अब्दुल्ला गी जेहड़े आश्वासन दित्ते हे।  ओह बड़े घट्‌ट ते बड़े चिरै परैंत दित्ते गे न जिस करी नमीं दिल्ली पासेआ दित्ते गेदे एह आश्वासन नां ते जिम्मेवारी कन्नै भरोचे दे सेई हुंदे न ते नां गै इंदे च कोई सच्चाई नजरी औंदी ऐ।  एह समां इस गल्ला गी दिक्खने दा बी ऐ जे हाल च गै होए दे रिआसती विधानसभा चुनाएं च जेहड़ा संदोख दिक्खने गी थ्होआ हा उन्नै अपने बे-संदोखी आहले नतीजे दस्सने शुरू करी दित्ते न।  एह नतीजा राजनीति गी भाएं रास नेईं आवै ब एह इक असल सच्चाई ऐ जे कश्मीर च चुनाएं कन्नै कोई फर्क नेईं पौंदा ऐ।  समझदारी ते सूझबूझ आहली राजनीति नमीं दिल्ली थमां साफ ते सिद्धा परता चाहंदी ऐ ब बदकिस्मती कन्नै नमीं दिल्ली कश ओह परता नेईं ऐ। 